CENTEL ร่วง 4% โบรกฯแนะ “ขาย” มองกำไรปี 65 ยังอ่อนแอ
CENTEL ลบ 4% โบรกฯแนะ “ขาย” มองกำไรอ่อนแอ อีกทั้งความเสี่ยงดาวน์ไซด์ภายในสิ้นปีจากการประมูลโรงแรมหัวหิน ชี้สถานะในธีมเปิดเมืองนานเกินไป
24 ส.ค. 2564

ผู้สื่อข่าวรายงานว่าวันนี้ (24 ส.ค.2564) ราคาหุ้นบริษัท โรงแรมเซ็นทรัลพลาซา จำกัด (มหาชน) หรือ CENTEL ณ เวลา 16.23 น. อยู่ที่ระดับ 33.00 บาท ลดลง 1.25 บาท หรือ 3.65% โดยทำจุดสูงสุดที่ 34.75 บาท และทำจุดต่ำสุดที่ 32.75 บาท ด้วยมูลค่าการซื้อขาย 92.34 ล้านบาท

บริษัทหลักทรัพย์ กรุงศรี จำกัด (มหาชน) ระบุในบทวิเคราะห์ (24 ส.ค.2564) โดยจากการปรับคาดการณ์จำนวนนักท่องเที่ยว ทางฝ่ายวิจัยปรับคาดการณ์กำไรปี 2564 ลงสู่ 2.30 พันล้านบาท หลังปรับอัตราเข้าพักเป็น 14% จาก 15%รวมถึงปี 2565 ลงสู่ 1.30 พันล้านบาท หลังปรับอัตราเข้าพักเป็น  31% จาก 52% และปี 2566 ลงสู่ 902 ล้าน หลังปรับอัตราเข้าพักเป็น 66% จาก 76% ซึ่งธุรกิจโรงแรมจะยังไม่น่าตื่นเต้นในปี 2564 ไปจนถึงครึ่งปีแรก 2565 จากจำนวนนักท่องเที่ยวต่างชาติจำกัด (โดยเฉพาะจีน) ทั้งนี้ปรับยอดขาย QSR เล็กน้อยเพื่อสะท้อน SSSG ไตรมาส 2/2564 อ่อนแอที่ระดับทรงตัวแม้จะมีฐานที่ต่ำ โดยไตรมาส 3 SSSG ยังเติบโตติดลบในระดับเลขสองหลัก เนื่องจากการห้ามนั่งทานในร้าน และธุรกิจเดลิเวอรี่มีการแข่งขันสูง
อย่างไรก็ตามไม่ได้ดูแย่ในทุกด้าน ทางฝ่ายวิจัยคาด CENTEL พลิกเป็นกำไรในปี 2566 จากยอดขาย QSR ฟื้นถึงระดับปกติใหม่ในปี 2566 และการฟื้นตัวของอัตราการเข้าพักอย่างรวดเร็ว (&gt;60%) สู่ระดับที่ทำกำไรได้และเพิ่มอัตรากำไของ CENTEL รวมถึงยังมีอัพไซด์ต่อคาดการณ์กำไรเนื่องจากงบดุลที่แข็งแกร่งของ CENTEL โดยมี net D/E เพียง 0.60/0.80 เท่าในปี 2564/2565 ช่วย CENTEL ให้สามารถหาดีล M&amp;A ทั้งในธุรกิจ QSR และ Hotel อย่างไรก็ตามราคาที่แข่งขันได้เป็นอุปสรรคต่อปัจจัยนี้ ณ ตอนน
นอกจากนี้ทางฝ่ายวิจัยได้ปรับคำแนะนำ CENTEL ลงเป็น “ขาย” ราคาเป้าหมาย 30 บาท จากกำไรอ่อนแอในปี 2565 แนะนำนักลงทุนไม่ถือสถานะในธีมเปิดเมืองนานเกินไป เนื่องจากยังอีกหลายหลายไตรมาสกว่ากำไรจะฟื้นและ valuation อยู่สูงกว่าปี 2563 อีกทั้งความเสี่ยงดาวน์ไซด์ภายในสิ้นปีจะเป็นการประมูลโรงแรมหัวหิน ซึ่งอาจกระทบราคาเป้าหมายของทางฝ่ายวิจัย 4 บาท
 